Soñj a ran emañ BaB-OBE galvet da gendastum, dreist toud ho dibarelezhioù, an holl gevredigezhioù Bretoned divroet. Red eo deomp lakaat BaB-OBE da voud degemeret evel organ dileuriadel Bretoned ar bed a-bezh. Evit gounit an anaoudegezh-vat-se gant hon kenvroidi o vevañ e broioù estren ez eo ret deomp lakaat da  gentañ hor chevredigezh da vezañ war-wel er x93mediaoùx94 (skinwel, skingomz), kemer perzh en abadennoù ha gouelioù a bep sort (Gouel Breizh, FILx85), kemer perzh er manifestadegoù politikel (Breizh Unanet...) hag implij an holl droioù posupl da ziskouez BaB-OBE e buhez foran. Red eo lakaat BaB-OBE da vezañ ur benveg efedus evit kas war-raok talvoudegezhioù sevenadurel, ekonomikel ha politikel Breizh e-touez ar Vretoned divroet hag er broioù e-lech emaint o vevañ. Ret e vo dimp ijinañ ha kempenn oberiadennoù  kelenn da ledanaat deskamant hor chenvroidi divroet ha dreist-holl deskamant ar re yaouankañ war istor Breizh, hor yezh, ar sonerezh, an ekonomiezh, ar politikerezh evit dihuniñ o spered-bro hag ober diouto difennerien hon hevelebiezh breizhat hag artizaned e savadur ur vro lochus ha dieub. Hardizh ha frank eo ur steuñv a seurt-se ha-setu perak on dedennet gantañ evit gwir.